**Orvostudományi Doktori Tanács**

**Komplex vizsga követelményei és menetrendje**

A komplex vizsga a doktori képzés során, a negyedik félév végén, a képzés képzési és kutatási szakaszának lezárásaként és a kutatási es disszertációs szakasz megkezdésének feltételeként teljesítendő vizsga, amely méri és értékeli a tanulmányi és kutatási előmenetelt.

A komplex vizsgára történő jelentkezés feltételeit, valamint a komplex vizsga lebonyolításának általános szabályait az Orvostudomány Doktori Tanács Működési Szabályzatának 13.§-a tartalmazza. A komplex vizsgára történő jelentkezéshez szükséges formanyomtatvány a hivatkozott szabályzat 4. sz. melléklete. A jelentkezési lap letölthető formában (Word dokumentum) elérhető a doktori iskola honlapján (jelentkezési lap elérhetőségére mutató link – iskolánként változó). (A Működési szabályzat releváns paragrafusa, valamint a jelentkezési lap jelen dokumentum függelékében is megtalálható.)

**Komplex vizsga lefolytatása**

A komplex vizsgát nyilvánosan, az Orvostudományi Doktori Tanács által kijelölt bizottság előtt kell letenni. A komplex vizsga bizottsága 3 tagból áll. Legalább egy fő külső tag (nem áll foglalkoztatásra irányuló jogviszonyban a Debreceni Egyetemmel). A bizottság összetételével szemben a hallgató 8 napon belül – kizárólag elfogultság vagy összeférhetetlenség esetén – az Orvostudományi Doktori Tanácsnál írásban kifogást emelhet. A komplex vizsga akkor folytatható le, ha a bizottság mindhárom tagja jelen van.

Komplex vizsga részei:

1. **Elméleti rész:** a vizsgázó elméleti felkészültségét méri fel.

Orvostudományi doktori iskoláknál a komplex vizsga szóbeli vizsga, ahol egy fő- és egy melléktárgyból feltett kérdésekre kell válaszolni. Az egyes iskolák főtárgyainak listáját az Orvostudományi Doktori tanács hagyja jóvá (a működési szabályzatnak is részét képezi; 22. sz. melléklet). A fő- és melléktárgyak listáját a doktori iskola képzési terve tartalmazza, valamint elérhetők a doktori iskola honlapján (komplex vizsga tárgyaira mutató link – iskolánként eltérő). A komplex vizsgán az illetékes doktori iskola által javasolt tárgyakat a jelentkezési lapon kell feltüntetni. A komplex vizsga tárgyairól az Orvostudományi Doktori Tanács dönt.

1. **Disszertációs rész**: a vizsgázó tudományos előrehaladásáról ad számot.

A vizsgázó rövid (max. 15 perces) előadás formájában ad számot szakirodalmi ismereteiről, beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésének és az eredmények publikálásának ütemezését. Az előadást követően a bizottság tagjai kérdéseket tesznek fel a bemutatott anyaggal kapcsolatban.

Az előadást PowerPoint (vagy egyéb hasonló programmal készített) prezentáció formájában kell elkészíteni.

*Az előadás főbb tartalmi részei:*

1. Rövid irodalmi áttekintés
2. Kutatómunka fő kérdései
3. Metodikai alapok
4. Eddigi és várható eredmények
5. További tervek, ütemezés

Komplex vizsga értékelése

A vizsgabizottság külön-külön értékeli a vizsga elméleti és disszertációs részét. A vizsga eredményét a vizsgát követően kihirdetik. A komplex vizsga sikeres, amennyiben a bizottság tagjainak többsége mindkét vizsgarészt sikeresnek ítéli meg. A doktorandusz a sikertelen komplex vizsgát egy alkalommal, ugyanazon vizsgaidőszakban ismételheti meg.

**Függelék – Orvostudományi Doktori Tanács Működési Szabályzat releváns részei**

### 13.§. A komplex vizsga (kékkel szedve az orvostudományi területre specifikus részek)

(1) A komplex vizsga a doktori képzés során, a negyedik félév végén, a képzés képzési és kutatási szakaszának lezárásaként és a kutatási es disszertációs szakasz megkezdésének feltételeként teljesítendő vizsga, amely méri és értékeli a tanulmányi és kutatási előmenetelt.

A komplex vizsga követelményeit és a vizsgatárgyak jegyzékét az orvostudományi területen működő iskolák a doktori iskola képzési tervében és honlapján teszik közzé.

(2) A komplex vizsgára bocsátás feltétele a doktori képzés „képzési és kutatási szakaszában” (első négy félév) legalább 90 kredit és valamennyi, a doktori iskola képzési tervében előírt „képzési kredit” megszerzése (kivéve a doktori fokozatszerzésre egyénileg felkészülő). Az orvostudományi doktori képzésben a kötelezően teljesítendő képzési (tanulmányi) kreditek száma legalább 12. Amennyiben a hallgató a képzési krediteket nem az iskola képzési tervének megfelelően teljesítette, a DI vezetője a komplex vizsgára történő jelentkezés támogatását megtagadhatja. A komplex vizsgára írásban kell jelentkezni (ld. 4. sz. melléklet). Mivel a komplex vizsga teljesítése után a hallgató a fokozatszerzési eljárásba lép, a komplex vizsgára történő jelentkezés egyúttal a fokozatszerzési eljárásra történő jelentkezés is.

A jelentkezési lap mellett be kell nyújtani a diplomamásolatot (ha korábban nem történt meg), illetve a már rendelkezésre álló, nyelvtudást igazoló dokumentumokat.

(3) A komplex vizsgát nyilvánosan, a tudományterületi doktori tanács által kijelölt bizottság előtt kell letenni. A vizsgabizottság legalább három tagból áll, a tagok legalább egyharmada nem áll foglalkoztatásra irányuló jogviszonyban a doktori iskolát működtető intézménnyel. A vizsgabizottság elnöke egyetemi tanár, habilitált egyetemi docens, habilitált főiskolai tanár, Professor Emeritus *vagy* MTA doktora címmel rendelkező oktató, kutató lehet. A vizsgabizottság valamennyi tagja tudományos fokozattal rendelkezik. A vizsgabizottságnak nem lehet tagja a vizsgázó doktorandusz témavezetője.

Az orvostudományi doktori képzésben a komplex vizsga bizottsága 3 tagból áll. A bizottság összeállítása során fokozott figyelmet kell fordítani az összeférhetetlenség elkerülésére. Nem lehet a bizottság tagja a vizsgázó közeli hozzátartozója, vagy akitől a vizsga tárgyilagos elbírálása egyéb okból nem várható el, pl. a vizsgázó munkatársa, társszerzője. A bizottság összetételével szemben a hallgató 8 napon belül – kizárólag elfogultság vagy összeférhetetlenség esetén – a tudományterületi doktori tanácsnál írásban kifogást emelhet. A komplex vizsga akkor folytatható le, ha a bizottság mindhárom tagja jelen van.

(4) A témavezető a komplex vizsga előtt írásban értékeli a doktorandusz teljesítményét és nyilatkozik arról, hogy javasolja-e a fokozatszerzési eljárás megkezdését.

(5) A komplex vizsga két fő részből áll: az egyik részben a vizsgázó elméleti felkészültségét mérik fel („elméleti rész”), a másik részben a vizsgázó tudományos előrehaladásáról ad számot („disszertációs rész”).

(6) A komplex vizsga elméleti részében a doktorandusz a vonatkozó tudományág szakirodalmában való tájékozottságáról, aktuális elméleti és módszertani ismereteiről ad számot. A komplex vizsga elméleti részében a vizsgázó legalább két tárgyból/témakörből tesz vizsgát, a tárgyak/témakörök listáját a doktori iskola képzési terve tartalmazza. Az elméleti vizsgának lehet írásbeli része is.

Orvostudományi doktori iskoláknál a komplex vizsga szóbeli vizsga, ahol egy fő- és egy melléktárgyból feltett kérdésekre kell válaszolni. Az egységes színvonal biztosítása érdekében az Orvostudományi Doktori Tanács által jóváhagyott főtárgyak listája a működési szabályzat részét képezi (22. sz. melléklet). A komplex vizsga tárgyait az illetékes doktori iskola javaslata alapján az Orvostudományi Doktori Tanács jelöli ki. A komplex vizsga tárgyainak kijelölésére legkésőbb a képzés harmadik aktív félévében kerül sor. A komplex vizsga jelentkezési lapján a DT által kijelölt tárgyakat kell feltüntetni. Indokolt esetben, a DT jóváhagyásával a vizsgára történő jelentkezéskor még módosíthatók a tárgyak.

(7) A komplex vizsga második részében a vizsgázó előadás formájában ad számot szakirodalmi ismereteiről, beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésének és az eredmények publikálásának ütemezését. A témavezetőnek lehetőséget kell biztosítani, hogy a vizsgán is értékelje a vizsgázót.

(8) A vizsgabizottság külön-külön értékeli a vizsga elméleti és disszertációs részét. A komplex vizsgáról szöveges értékelést is tartalmazó jegyzőkönyv készül (*ld.* *5/1. melléklet*). A vizsga eredményét a szóbeli vizsga napján ki kell hirdetni. A komplex vizsga sikeres, amennyiben a bizottság tagjainak többsége mindkét vizsgarészt sikeresnek ítéli meg. A doktorandusz a sikertelen komplex vizsgát egy alkalommal, ugyanazon vizsgaidőszakban ismételheti meg.

(9) A doktori képzés ötödik félévére a doktorandusz csak a komplex vizsga sikeres teljesítése után jelentkezhet be.

**Jelentkezési lap komplex vizsgára és a doktori (PhD) fokozat megszerzésére**

**2017/18. II. félév**

I. Személyi adatok

Név: Hallgatói azonosító: …………..

Szervezett képzésben részt vett: □ Igen, nappali □ Igen, levelező □ Nem (egyéni)

Születési hely, idő:

Anyja neve:

Személyi ig. szám:

Állandó lakcím:

Levelezési cím:

Email cím:

Munkahely:

Az egyetemi oklevél szakja: minősítése:

 kiállító intézmény: száma/éve:

II. Eddigi tudományos tevékenység adatai:

megjelent . . . . szakcikk - . . . . recenzió - . . . . előadás - egyéb:

III. Nyelvismeret és foka (a dokumentumok kelte):

IV. A doktori fokozat tudományterülete:

 tudományága:

Doktori iskola:

Doktori program:

Az értekezés témája:

A téma vezetője: (Okt. azonosítója: …………)

A kért komplex vizsga tárgyak:

Mellékletek: . . darab

Debrecen, ……………………..

……………………… …………………….. ………………………….

(jelentkező aláírása) (témavezető aláírása) (DI vezető aláírása)